เอกชนข้าวสารเผยยอดนักท่องเที่ยวเพิ่ม30%เชื่อถสถานการณ์ไม่รุนแรงเพิ่ม
สมาคมผู้ประกอบการถนนข้าวสารเผยยอดจองห้องพักเพิ่มขึ้น 30%จากปกติหลังนักท่องเที่ยวเขื่อสถานการณ์ไม่น่าจะรุนแรงอีก
13 เม.ย. 2553

สมาคมผู้ประกอบการถนนข้าวสารเผยยอดจองห้องพักเพิ่มขึ้น 30%จากปกติหลังนักท่องเที่ยวเขื่อสถานการณ์ไม่น่าจะรุนแรงอีก
นายสุรัตน์ วงศ์ชาญศิลป์ นายกสมาคมผู้ประกอบการถนนข้าวสาร และนายสุรพล เศวตเศรนี ผู้ว่าการท่องเที่ยวแห่งประเทศไทย (ททท.) ร่วมเป็นประธานในพิธีทำบุญถนนข้าวสาร เนื่องในวันสงกรานต์ พร้อมกับสวดบังสุกุลอุทิศส่วนกุศลให้กับผู้เสียชีวิตจากเหตุปะทะเมื่อวันที่ 10 เม.ย.ที่ผ่านมา
นายสุรัตน์กล่าวว่า แม้จะมีการยกเลิกการจัดงานสงกรานต์ย้อนยุคที่ถนนข้าวสารในวันที่ 12-15 เม.ย. แต่ก็ยังคงมีการให้เล่นน้ำสงกรานต์ตามอัธยาศัย อย่างไรก็ตามขณะนี้จำนวนนักท่องเที่ยวที่เข้าจองห้องพักในบริเวณถนนข้าวสารเพิ่มขึ้นราว 30%จากปกติ เนื่องจากส่วนใหญ่มองว่าสถานการณ์ไม่น่าจะมีความรุนแรงอีก  
สำหรับบรรยากาศที่ถนนข้าวสารตั้งแต่วานนี้มีชาวไทยและชาวต่างชาติเริ่มทยอยออกมาเล่นน้ำสงกรานต์อย่างต่อเนื่อง